

Εξειδίκευση Εφαρμογής Επιχειρησιακού Προγράμματος Περιφέρειας Ηπείρου 2014-2020

**Ειδική Υπηρεσία Διαχείρισης Περιφέρειας Ηπείρου**



## Θεματικός στόχος 6 – Επενδυτική Προτεραιότητα 6b

|  |  |
| --- | --- |
| Θεματικός στόχος (ΘΣ) | ΘΣ6 Διαφύλαξη και προστασία του περιβάλλοντος και προώθηση της αποδοτικότητας των πόρων |
| Επενδυτική προτεραιότητα | ΕΠ6b Επενδύσεις στον τομέα των υδάτων, ώστε να ικανοποιηθούν οι απαιτήσεις του περιβαλλοντικού κεκτημένου της Ένωσης και να αντιμετωπιστούν οι ανάγκες που έχουν προσδιορισθεί από τα κράτη μέλη για επενδύσεις που υπερβαίνουν τις εν λόγω απαιτήσεις |
| Σύνδεση με θεματικές αιρεσιμότητες | T.06.1 - Τομέας υδάτων: Η ύπαρξη α)τιμολογιακής πολιτικής για το νερό η οποία παρέχει επαρκή κίνητρα στους χρήστες για αποδοτική χρήση των υδάτινων πόρων και β) επαρκούς συνεισφοράς των διαφόρων χρήσεων του νερού στην ανάκτηση του κόστους των υπηρεσιών ύδρευσης, σε ποσοστό που καθορίζεται στο εγκεκριμένο σχέδιο διαχείρισης λεκάνης απορροής ποταμού για τις επενδύσεις που στηρίζονται από τα προγράμματα. |
| Ειδικοί στόχοι | ΕΣ 6.2.1 - Αύξηση της αποτελεσματικότητας στη διαχείριση των υδατικών πόρων |
| Δείκτες αποτελέσματος | Τ 1617 - Επιφανειακά Υδατικά Συστήματα που επιτυγχάνουν ίση ή ανώτερη της καλής κατάσταση υδάτων |

Δράση 6.2.1.1.Β: Επενδύσεις στη διαχείριση υδάτινων πόρων (Υλοποίηση Διαχειριστικού Σχεδίου Λεκανών Απορροής Υδατικού Διαμερίσματος Ηπείρου)

|  |  |
| --- | --- |
| Χαρακτηρισμός δράσης | Εμπροσθοβαρής  Τμηματοποιημένη  Μεγάλο έργο  Κρατική ενίσχυση  Δημόσιο έργο |
| Ενέργειες που θα αναληφθούν για τα εμπροσθοβαρή, τα μεγάλα και τα τμηματοποιημ. έργα |  |
| Τρόπος υλοποίησης δράσης | Επιχορήγηση (grant)  Μέσο χρηματοοικονομικής τεχνικής  ΒΑΑ  ΟΧΕ  ΤΑΠΤΟΚ  Άλλο: Μη επιστρεπτέα επιχορήγηση |
| Συνεισφορά δράσης στο πλαίσιο επίδοσης | ΝΑΙ  ΟΧΙ |
| Ενδιάμεσοι φορείς |  |
| Κατηγορία Περιφέρειας | Όλη η χώρα  Περισσότερο ανεπτυγμένες  Σε μετάβαση  Λιγότερο ανεπτυγμένες |
| Σύνδεση με αιρεσιμότητες | T.06.1 |
| Σύνδεση με αυτοδεσμεύσεις | ΝΑΙ  ΟΧΙ |

Περιγραφή δράσης

Στο πλαίσιο της δράσης περιλαμβάνονται μέτρα που προβλέπονται από το Διαχειριστικό Σχέδιο Λεκανών Απορροής Υδατικού Διαμερίσματος Ηπείρου και ειδικότερα:

Α. Υλοποίηση Σχεδίων Ασφάλειας Νερού σε Μεγάλες ΔΕΥΑ όπως οι ΔΕΥΑ Ιωαννίνων, Άρτας, Πρέβεζας και Ηγουμενίτσας:

Τα Σχέδια Ασφάλειας Νερού αποτελούν μία ολιστική προσέγγιση που σχετίζεται με την ποιοτική διαχείριση των υδάτων από την πηγή του νερού έως και τη διανομή, υιοθετώντας την αρχή των «πολλαπλών φραγμάτων» (multiple barriers) και εστιάζοντας στην ανάγκη εφαρμογής μέτρων ελέγχου σε κάθε κρίκο της αλυσίδας υδροδότησης. Στο πλαίσιο του Έργου «Τεχνική Υποστήριξη της Ειδικής Γραμματείας Υδάτων του ΥΠΕΚΑ για την καταγραφή προβλημάτων εφαρμογής της Οδηγίας 98/83/ΕΚ περί πόσιμου νερού στην Ελλάδα και διερεύνηση δυνατοτήτων υιοθέτησης Σχεδίων Ασφάλειας Νερού (Water Safety Plans)» που χρηματοδοτήθηκε από το ΕΠΠΕΡΑΑ και ολοκληρώθηκε το 2011, έχουν συνταχθεί οι Προδιαγραφές για την εφαρμογή των Σχεδίων Ασφάλειας Νερού. Τα ΣΑΝ στις μεγάλες ΔΕΥΑ όπως οι ΔΕΥΑ Ιωαννίνων, Άρτας, Πρέβεζας και Ηγουμενίτσας θα στοχεύουν στη διασφάλιση της δημόσιας υγείας και την υιοθέτηση και εφαρμογή ορθών πρακτικών στο δίκτυο διανομής του πόσιμου νερού, μέσω ελαχιστοποίησης παρουσίας ρυπαντών στο πόσιμο νερό και ειδικά στην πηγή του, σωστής επεξεργασίας του ύδατος και σωστής διανομής σε δίκτυα ύδρευσης, ανεξάρτητα του μεγέθους των δικτύων αυτών.

Β. Λεπτομερής οριοθέτηση ζωνών προστασίας σημείων υδροληψίας υπόγειου νερού (πηγές, γεωτρήσεις) για απολήψεις νερού ύδρευσης >1.000.000m³ ετησίως

Λεπτομερής οριοθέτηση ζωνών προστασίας σημείων υδροληψίας υπόγειου νερού (πηγές, γεωτρήσεις) για απολήψεις νερού ύδρευσης >1.000.000m³ ετησίως (Ηγουμενίτσα, Ιωάννινα, Πασσαρώνα, Πέραμα και Φανάρι). Αναγκαία προϋπόθεση για την οριοθέτηση είναι η εκπόνηση ειδικών υδρογεωλογικών μελετών κατά περίπτωση, μετά την ολοκλήρωση των οποίων θα είναι εφικτή η λεπτομερής οριοθέτηση. Η δράση θα γίνει υπό την εποπτεία της Δ/νσης Υδάτων.

Υπάρχει συνέργεια και συμπληρωματικότητα με το Ε.Π. «Υποδομές Μεταφορών, Περιβάλλον & Αειφόρος Ανάπτυξη» στον ειδικό στόχο «Βελτίωση της Ποιότητας και της Επάρκειας των Υδατικών Πόρων» (31), με ενδεικτική δράση την Ανάπτυξη και ενίσχυση υποδομών για την εξασφάλιση της επάρκειας του νερού για όλες τις χρήσεις.

Δείκτες εκροής

Στον πίνακα που ακολουθεί αποτυπώνονται οι δείκτες εκροών που αφορούν την δράση

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Κωδικός δείκτη | Δείκτης | Μονάδα μέτρησης | Κατηγορία Περιφέρειας (κατά περίπτωση) | Τιμή-στόχος (2023) | | | Δείκτης πλαισίου επίδοσης (ΝΑΙ/ΟΧΙ) | Δείκτης RIS3 ΝΑΙ/ΟΧΙ |
| Άνδρες | Γυναίκες | Σύνολο |
|  | Δράσεις που προβλέπονται στο Διαχειριστικό Σχέδιο Λεκανών Απορροής Υδατικού Διαμερίσματος Ηπείρου | Αριθμός | Λιγότερο ανεπτυγμένες περιφέρειες |  |  | 4 | ΟΧΙ | ΟΧΙ |

Χρηματοδοτικό σχήμα

Στον πίνακα που ακολουθεί αναλύεται ο ενδεικτικός προϋπολογισμός της δράσης.

|  |  |
| --- | --- |
|  | Σύνολο Χώρας/ Κατηγορίες Περιφέρειας |
| Συνολικό Κόστος (α) | 1.400.000 |
| Δημόσια Δαπάνη (β) | 1.400.000 |
| Ενωσιακή Συνδρομή (γ) | 1.120.000 |
| Εθνική Συμμετοχή (δ) | 280.000 |
| Ιδιωτική Συμμετοχή (ε) | 0 |

Δυνητικοί δικαιούχοι

Ως δυνητικοί δικαιούχοι αναφέρονται ΟΤΑ Α’ βαθμού και ΔΕΥΑ, ΣΥΔΛΙ

Χρονοπρογραμματισμός εργασιών

Στον παρακάτω πίνακα αναλύονται οι ενέργειες που πρέπει να ληφθούν υπόψη προκειμένου να είναι δυνατή η έκδοση πρόσκλησης υποβολής προτάσεων για τη συγκεκριμένη δράση. Η εκπλήρωση της αιρεσιμότητας αφορά:

α)την εξασφάλιση της συμβολής των διαφόρων χρήσεων ύδατος στην ανάκτηση του κόστους των υπηρεσιών ύδατος ανά τομέα σύμφωνα με το άρθρο 9 παράγραφος 1 περίπτωση 1 της οδηγίας 2000/60/ΕΚ, συνεκτιμώντας, κατά περίπτωση, τα κοινωνικά, τα περιβαλλοντικά και τα οικονομικά αποτελέσματα της ανάκτησης καθώς και τις γεωγραφικές και κλιματολογικές συνθήκες της οικείας περιοχής ή περιοχών, για την οποία έχουν δρομολογηθεί οι απαραίτητες ενέργειες, από το ΥΠΕΚΑ – Ειδική Γραμματεία Υδάτων (Εθνική και Γνωμοδοτική Επιτροπή Υδάτων), για την σταδιακή εκπλήρωση και με τελική ημερομηνία την 30/9/2016 και

β) την έγκριση σχεδίου διαχείρισης λεκάνης απορροής ποταμού για την περιοχή λεκάνης απορροής ποταμού σύμφωνα με το άρθρο 13 της οδηγίας 2000/60/ΕΚ, από το ΥΠΕΚΑ – Ειδική Γραμματεία Υδάτων (Εθνική Επιτροπή Υδάτων), μέχρι την 31/12/15.

|  |  |
| --- | --- |
| Ενέργεια | Ημερομηνία |
| Εκπλήρωση αιρεσιμότητας | Γ τρίμηνο 2015 |
| Εκπλήρωση αυτοδέσμευσης | - |
| Διευθέτηση εκκρεμοτήτων δεικτών εκροής (Συμπλήρωση δελτίων ταυτότητας, Στοχοθέτηση νέων δεικτών & εισαγωγή τους στο ΟΠΣ) | Ιούνιος 2015 |
| Επιλογή ΕΦΔ (αρ. 19, Ν. 4314/2014) | - |
| Έγκριση κριτηρίων αξιολόγησης και επιλογής πράξης | Ιούνιος 2015 |
|  |  |
| Εκτιμώμενη ημερομηνία έκδοσης της πρόσκλησης | Δ τρίμηνο 2015 |